2020. gada 1. decembrī Rīkojums Nr. 708

Rīgā (prot. Nr. 78 15. §)

**Par apropriācijas palielināšanu Kultūras ministrijai**

1. Atbalstīt valsts sabiedrības ar ierobežotu atbildību "Latvijas Nacionālā opera un balets" pamatkapitāla palielināšanu, ieguldot tajā finanšu līdzekļus 220 000 *euro* apmērā uzlabojumu veikšanai ēkā Rīgā, Aspazijas bulvārī 3.

2. Finanšu ministrijai, pamatojoties uz [Covid-19 infekcijas izplatības seku pārvarēšanas likuma](https://likumi.lv/ta/id/315287-covid-19-infekcijas-izplatibas-seku-parvaresanas-likums) [25. pantu](https://likumi.lv/ta/id/315287-covid-19-infekcijas-izplatibas-seku-parvaresanas-likums#p25) un šā rīkojuma 1. punktu, palielināt apropriāciju no dotācijas no vispārējiem ieņēmumiem Kultūras ministrijas valsts budžeta apakšprogrammā 19.07.00 "Mākslas un literatūra" finansēšanas kategorijā "Akcijas un cita līdzdalība pašu kapitālā" 220 000 *euro* apmērā.

3. Kultūras ministrijai sagatavot un normatīvajos aktos noteiktajā kārtībā iesniegt Finanšu ministrijā pieprasījumu par līdzekļu piešķiršanu atbilstoši šā rīkojuma 2. punktam.

4. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 2. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

Ministru prezidents A. K. Kariņš

Kultūras ministrs N. Puntulis